Diari Oficial de la Generalitat Valenciana


Sumari del DOGV 3977, del 10-04-2001 (2001/2615)

RESOLUCIÓ de 13 de febrer de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Plana per fer implantacions de teixit ossi i tendinós.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3977

Data del DOGV
:   10-04-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/2615


Data del document
:   13-02-2001

Organisme emissor
:   Conselleria de Sanitat

Tipus de document
:   Resolució

Descriptors 

:   * establiment hospitalari
    * control sanitari

RESOLUCIÓ de 13 de febrer de 2001, de la directora general de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat, per la qual renova l'acreditació de l'Hospital de la Plana per fer implantacions de teixit ossi i tendinós. [2001/2615]
  
Vista la sol·licitud de renovació de l'acreditació de l'Hospital de la Plana, de Vila-real (Castelló), per fer implantacions de teixit ossi i tendinós.
  
Antecedents de fet
  
Primer
  
L'Hospital Gran Via, situat a l'avinguda Tàrrega Monteblanco, núm. 43, de Castelló de la Plana (Castelló) va obtenir l'acreditació per fer implantacions de teixit ossi i tendinós per la Resolució del secretari general de la Conselleria de Sanitat de 12 de juny de 1996, per un període de cinc anys a partir de la data de la resolució.
  
Segon
  
La Conselleria de Sanitat de la Generalitat Valenciana va obtenir l'autorització administrativa per al trasllat del centre Hospital Gran Via, situat a l'avinguda Tàrrega Monteblanco, núm. 43, de Castelló de la Plana, al nou centre Hospital de la Plana, situat a la carretera Vila-real - Burriana, km 0,5, de Vila-real (Castelló), mitjançant la Resolució de la directora general de l'Agència per a la Qualitat, l'Avaluació i la Modernització dels Serveis Assistencials de data 17 d'octubre de 2000.
  
Tercer
  
El senyor Nicolas Martinez Tornero, director mèdic de l'Hospital de la Plana, en representació de la Conselleria de Sanitat de la Generalitat Valenciana, va presentar la sol·licitud de renovació de l'acreditació per fer implantacions de teixit ossi i tendinós per a l'Hospital de la Plana amb data 18.12.2000.
  
Quart
  
La Subsecretaria per a l'Agència Valenciana de la Salut informa favorablement sobre la renovació sol·licitada per fer implantacions de teixit ossi i tendinós en el centre esmentat.
  
Cinqué
  
El coordinador autonòmic trasplantaments de la Comunitat Valenciana informa favorablement sobre la renovació sol·licitada de l'acreditació per fer implantacions de teixit ossi i tendinós en el centre esmentat.
  
Fonaments jurídics
  
Primer
  
La Direcció General de l'Agència per a la Qualitat, l'Avaluació i la Modernització dels Serveis Assistencials de la Conselleria de Sanitat és competent per resoldre segons l'Ordre d'11 de desembre de 1992, de la Conselleria de Sanitat i Consum, i el Decret 27/1987, en relació amb el que disposa el Decret 87/1999, de 30 de juliol.
  
Segon
  
S'ha fet el que estableix l'article 29.1 de l'Ordre d'11 de desembre de 1992 de la Conselleria de Sanitat i Consum.
  
Vistos els antecedents de fet i els preceptes legals esmentats i la resta que hi són aplicables, resolc:
  
Renovar l'acreditació per fer implantacions de teixit ossi i tendinós de l'Hospital de la Plana, situat a la carretera Vila-real - Borriana, km 0,5, de Vila-real (Castelló). Aquesta acreditació serà vàlida durant un període de cinc anys, amb efecte des del 13 de febrer de 2001.
  
L'acreditació podrà ser revocada en qualsevol moment, ja que han de complir-se els requisits i les consideracions que l'han feta possible.
  
Respecte a l'activitat que s'acredita, el centre queda sotmés a la inspecció i el control del Servei de Coordinació de Trasplantaments de la Comunitat Valenciana.
  
Que es notifique la present resolució a les persones interessades, amb l'advertiment que no exhaureix la via administrativa i que hi poden interposar recurs ordinari davant el conseller de Sanitat en el termini d'un mes comptador des de l'endemà de la data de la notificació.
  
València, 13 de febrer de 2001.- La directora general de l'Agència per a la Qualitat, l'Avaluació i la Modernització dels Serveis Assistencials: María Rosa Roca Castelló.